ZiaBella

ZiaBella ialah sebuah kumpulan penyanyi wanita Malaysia, terdiri daripada pasangan adik-beradik Shazia (Zia) dan Salsabila (Bella) Rozaini. Duo ini menandatangani kontrak bersama KRU Records dan mula mendapat perhatian meluas menerusi single sulung mereka, "Sesuatu Yang Tak Mungkin".

Biografi
Nurul Shazia Rozaini (lahir 1993) dan Nurul Salsabila Rozaini (lahir 1995) dilahirkan dan dibesarkan di Alor Setar, Kedah. Hubungan Zia dan Bella amat rapat memandangkan mereka hanyalah dua beradik dan dibesarkan oleh ibu mereka selepas ibu bapa mereka bercerai.

Kerjaya
Pada tahun 2013, dua beradik ini telah dijemput oleh Edry Abdul Halim untuk menghadiri sesi ujibakat. Sebelum sesi bermula, Edry bertanya jika Bella ada adik beradik lain yang boleh menyanyi lalu Bella memperkenalkan kakaknya, Zia. Edry pada waktu itu sudah mengetahui bakat Zia kerana pernah menonton video nyanyiannya di YouTube. Selepas sesi ujibakat, mereka diberi pilihan untuk bergerak solo ataupun duo.

Mereka secara rasmi menjadi artis naungan KRU pada Disember 2013 disamping barisan artis baru lain yang dicungkil oleh KRU. Dua beradik ini menamakan kumpulan mereka sebagai ZiaBella. Sebelum menjadi artis naungan KRU, mereka sering menyertai pertandingan nyanyian antaranya Zia merupakan finalis pertandingan Bintang RTM pada 2012 dan Bella ialah finalist Bintang Remaja RTM bahagian Negeri Kedah.

Di bawah KRU, ZiaBella melancarkan single pertama mereka, "Sesuatu Yang Tak Mungkin" pada 14 Mei 2014. Lagu ini ialah hasil nukilan Aida Abdul Rahman dan berkisarkan tentang seorang insan yang menyayangi seorang kekasih, namun kekasihnya pergi meninggalkan dia tanpa alasan. Namun sang kekasih masih setia mengharapkan pasanganya kembali.

Mereka kemudian melancarkan single kedua, "Unfollow Hatiku" setahun kemudian.

Diskografi

Single

Rujukan

Pautan luar
 ZiaBella di AllMusic

Kumpulan penyanyi wanita Malaysia
Kumpulan padu suara Malaysia
Kumpulan muzik ditubuhkan pada tahun 2013
Kumpulan muzik dibubarkan pada tahun 2015
Orang dari Kedah